Diari Oficial de la Generalitat Valenciana


Sumari del DOGV 876, del 26-07-1988 (1988/811723)

DECRET 100/1988, de 18 de juliol, del Consell de la Generalitat Valenciana, pel qual s'aprova el Reglament de Funcionament del Consell Assessor de RTVE en la Comunitat Valenciana.
-----------------------------------------------------------------------------------------------------------------------------------------------------------------------------------

Estat**VIGENT**

Permalink ELI

**https://dogv.gva.es/va/eli/es-vc/d/1988/07/18/100/dof/vci/html**

### Dades del document

Número de DOGV
:   876

Data del DOGV
:   26-07-1988

Secció del DOGV
:   DISPOSICIONS GENERALS

Número del document
:   1988/811723


Data del document
:   18-07-1988

Organisme emissor
:   Presidència de la Generalitat

Tipus de document
:   Decret

Anàlisi jurídica

Decret 100/1988, de 18 de juliol, del Consell de la Generalitat Valenciana, pel qual s'aprova el Reglament de Funcionament del Consell Assessor de RTVE a la Comunitat Valenciana.  
La Llei de la Generalitat Valenciana 3/1984, de 6 de juny, creà i regulà el Consell Assessor de RTVE en l'àmbit territorial de la Comunitat Valenciana, d'acord amb el que estableix l'article 37 de l'Estatut d'autonomia de la Comunitat Valenciana i l'Estatut de la Ràdio i la Televisió (Llei 4/1980, de 10 de gener).  
La disposició final segona de l'esmentada Llei 3/1984 faculta el Consell de la Generalitat Valenciana a aprovar, a proposta del mateix Consell Assessor, el Reglament d'execució i desenvolupament de la Llei.  
A l'empara de la indicada disposició final segona, el Consell Assessor de RTVE en la Comunitat Valenciana, en sessió celebrada el dia 21 d'abril de 1988, aprovà el Reglament de Funcionament del Consell susdit.  
En atenció d'aquestes consideracions, a proposta del Consell Assessor de RTVE en la Comunitat Valenciana, i amb la deliberació prèvia del Consell de la Generalitat Valenciana en sessió celebrada el dia 18 de juliol de 1988,  
DECRETE:  
Article únic  
S'aprova el Reglament de Funcionament del Consell Assessor de RTVE en la Comunitat Valenciana, que figura com a annex d'aquest Decret.  
DISPOSICIO FINAL  
Aquest Decret entrarà en vigor el mateix dia de la publicació en el Diari Oficial de la Generalitat Valenciana.  
València, 18 de juliol de 1988.  
ANNEX  
El President de la Generalitat, JOAN LERMA 1 BLASCO  
Reglament de Funcionament del Consell Assessor de RTVE en la Comunitat Valenciana.  
1. Disposició general  
Article primer  
Corresponen al Consell Assessor de RTVE en la Comunitat Valenciana les funcions previstes en la Llei de la Generalitat Valenciana 3/1984, de 6 de juny.  
II. Organs de direcció  
Article segon  
El Consell Assessor de RTVE està compost per tretze membres elegits segons disposa l'article 7 de la Llei de Creació.  
Designats per les Corts Valencianes i nomenats pel Consell de la Generalitat Valenciana els components del Consell Assessor, el President de les Corts Valencianes procedirà a convocar i presidir la sessió constitutiva, que es durà a terme en el període de sessions en què han estat nomenats.  
Article tercer  
El Consell Assessor de RTVE elegirà entre els seus membres, pel procediment previst en l'article 8.1 de la Llei de Creació, un President, un Vice-president i un Secretari per un període d'un any, i podran ser reelegits.  
El Consell haurà de ser convocat obligadament en el mes en que faça l'any de mandat, per a procedir a l'elecció dels tals càrrecs.  
Article quart  
Un. El President ostenta la representació legal del Consell i en dirigeix les sessions.  
Dos. Correspon al President:  
a) Convocar i fixar l'Ordre del Dia de les sessions del Consell.  
b) Dirigir els debats i dirimir amb el seu vot els empats de les votacions del Ple.  
c) Autoritzar amb la seua firma els informes i les comunicacions del Consell.  
d) Adoptar les mesures necessàries per a la tramitació dels acords.  
e) Sol·licitar, per acord del Consell, els assessoraments oportuns.  
f) Complir i fer complir el present Reglament.  
g) Gestionar el pressupost del Consell, i retre compte anualment de la seua gestió davant del mateix Consell.  
h) Redactar la memòria a què fa referència l'article 5.1 de la Llei.  
Tres. El Vice-president substitueix el President i n'exerceix les funcions en cas de vacant, absència o impossibilitat d'aquest. Exerceix, a més, qualsevol altra funció que li encomane el President i l'assisteix, en particular, en la coordinació de les Comissions.  
Article cinqué  
Un. El Secretari del Consell és elegit entre els seus membres, en votació destinada a l'efecte, segons estableix l'article 8.3 de la Llei.  
Dos. Correspon al Secretari del Consell:  
a) Prendre Acta de les reunions i autoritzar-les amb la seua firma i el vist-i-plau del President.  
b) Custodiar l'arxiu i la documentació del Consell.  
c) Lliurar certificacions de les Actes i acords i d'altres documents confiats a la seua custòdia, amb el vist-i-plau del President.  
d) Cursar la convocatòria de les reunions.  
III. Dels Consellers  
Article sisé  
Un. Tots els Consellers estan obligats a assistir a les sessions del Ple i a les de les Comissions de què formen part, havent d'excusar, mitjançant escrit dirigit al President, el motiu justificat de la no assistència.  
Dos. El vot dels Consellers és personal i indelegable.  
Article seté  
Un. Els Consellers tenen dret a presentar individualment o col·lectiva els projectes i propostes que consideren convenients, proposar la convocatòria extraordinària del Consell en els termes prevists en l'article 9.1 de la Llei, així como incloure assumptes en Ordre del Dia quan ho acorda la majoria dels Consellers presents en la sessió.  
Dos. Els Consellers tenen igualment dret a discutir els dictàmens, proposar modificacions i sol·licitar l'ampliació de dades.  
Tres. Els Consellers podran fer constar en un vot particular la seua posició discrepant del parer de la majoria.  
Els vots particulars s'incorporaran a la memòria o dictamen del Consell.  
Quatre. Els Consellers tenen dret a percebre dietes en concepte d?assistència i despeses de viatge, en el seu cas.  
IV. Funcionament  
Article vuité  
Un. El Consell Assessor de RTVE actua en Ple i queda vàlidament constituït en la forma i amb els requisits que preveu la Llei reguladora.  
Dos. Les sessions i reunions del Consell se celebraran en els llocs indicats en l'article 9.2 de la Llei.  
Tres. El Consell podrà acordar l'establiment de seu pròpia i la creació dels seus serveis.  
Article nové  
El Consell podrà constituir Comissions o ponències per tractar assumptes concrets i específics que, una vegada estudiats, seran elevats al Ple per a discussió i, si s'escau, per a l'aprovació.  
Article deu  
Les convocatòries les cursarà el Secretari del Consell, d'acord amb el que disposa l'article 9 de la Llei.  
En casos excepcionals podrà convocar-se la reunió amb una antelació mínima de vint-i-quatre hores.  
Article onze  
Un. Els quorums es determinen segons preveu l'article 10.1 de la Llei.  
Dos. Els acords es prenen per majoria d'assistents; en cas d'empat decideix el vot de qui presideix.  
Article dotze  
Un. Cada sessió començarà amb la lectura de l'Ordre del Dia a càrrec del Secretari i amb l'aprovació, en el seu cas, de l'Acta de la sessió anterior, si no hagués estat aprovada al seu moment. Igualment, el Secretari formarà la llista d'assistents i farà constar, si s'escau, les excuses d?assistència rebudes.  
Dos. A continuació, i per indicació de la Presidència, s'iniciarà el tractament dels temes de l'Ordre del Dia, llevat del cas que el Consell acorda alterar la relació dels assumpts.  
Tres. Per al debat sobre cada punt, s'establirà un torn d'intervencions, a fi que participen tots els membres que vulguen.  
Article tretze  
De cada reunió se'n prendrà Acta, que podrà ser aprovada a continuació o en la sessió següent.  
Article catorze  
El Delegat Territorial de RTVE podrà assistir, amb veu però sense vot, a les reunions que celebre el Consell Assessor.  
V. Finançament  
Article quinze  
Un. El Consell disposarà dels mitjans personals i materials necessaris per a exercir les funcions que té assignades.  
Dos. Segons disposa l'article 6 de la Llei, el Consell Assessor formularà una relació de partides necessàries per a atendre el seu funcionament. Aquestes partides es trametran per conducte del Delegat Territorial de RTVE en la Comunitat Valenciana, o en el seu cas, directament al Director General de RTVE per a ser incloses en el pressupost de l'Ens Públic RTVE.  
Article setze  
Un. Els Pressupostos de la Generalitat Valenciana inclouran la partida necessària per a cobrir les despeses que, generades pel Consell Assessor en tant que òrgan representatiu de la Comunitat Valenciana, no siguen finançades pel pressupost de RTVE.  
Dos. El Consell Assessor elaborarà anualment una proposta de despeses previsibles, que s'inclourà en l'Avantprojecte de Pressupostos de la Generalitat.


Còpia Permalink ELI